Sotsiaalkindlustusameti Valga, Põlva, Võru, Türi, Kärdla, Kuressaare ja Haapsalu klienditeenindusbüroo on alates oktoobrist lahti esmaspäeviti, kolmapäeviti ja reedeti tavapärastel kellaaegadel ning amet keskendub rohkem e-kanalite kasutamisele.
Sotsiaalkindlustusamet korraldab Türil töö ümber
Sotsiaalkindlustusameti kliendisuhete osakonna juht Liis Mesi sõnas, et valdavalt pöördutakse ameti poole infotelefonile helistades ning suurenenud on ka pöördumised e-kanalite kaudu iseteeninduses või elektronpostiga. «Soovime vastata e-kanalite kaudu saabunud pöördumistele sama kiiresti kui klienditeenindusse tulnutele. Seetõttu otsustasime vähendada büroode lahtiolekuaegu kolmele tööpäevale piirkondades, kus klienditeenindusi vähem külastatakse. Kui selgub, et kolm päeva nädalas on mõnes piirkonnas selgelt vähe, saame teha ümberkorraldusi,» lausus Mesi.